《首夏》
宋代·高鹏飞

千里辞家不作难，归来春事总阑珊。久留午梦梅黄雨，重索冬衣麦秀寒。

百箔老蚕铺雪乳，一庭新竹长琅玕。此时正喜民财阜，野草閒花任自残。

作者简介：高鹏飞，字南仲，馀姚（今属浙江）人。翥侄。生平仕履不详。曾与孙应时唱和（《次孙烛湖秋夜有感》），可知亦为孝宗时人。有《林湖遗稿》，已佚。仅高翥《信天巢遗稿》（亦名《菊涧集》）附录存诗十九首。文渊阁《四库全书》本《两宋名贤小集》卷三五一存诗同，文字多挖改错误。